Christinas foreldre møtte oss i leiligheten. De tok oss i mot på en veldig hyggelig måte. De viste oss leiligheten, og det var lagt fram kart og informasjon om aktuelle utstillinger og konserter i Wien. Leiligheten var slik den fremstår på bildene. Den er lys, hyggelig og nylig oppusset og utstyrt med alt man trenger av kjøkkentøy og med gode senger. Den ligger i en veldig rolig gate med utsikt til trær i bakgården. Det tar bare 5-6 minutter å gå til T-banen som går svært ofte og tar bare noen minutter inn til Wien sentrum. Leiligheten passer veldig fint for 4 personer. Vi kommer gjerne tilbake til denne leiligheten.